Document ID: 32006R1558

32006R1558
L 288/21
SLUŽBENI LIST EUROPSKE UNIJE
18.10.2006.
UREDBA KOMISIJE (EZ) br. 1558/2006
od 18. listopada 2006.
o izmjeni Uredbe (EZ) br. 2799/1999 o utvrđivanju detaljnih pravila za primjenu Uredbe (EZ) br. 1255/1999 u pogledu dodjele potpore za obrano mlijeko i obrano mlijeko u prahu namijenjeno hrani za životinje i prodaje takvog obranog mlijeka u prahu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1255/1999 od 17. svibnja 1999. o zajedničkoj organizaciji tržišta mlijeka i mliječnih proizvoda (1), a posebno njezin članak 15.,
budući da:
(1)
Članak 7. stavak 1. Uredbe Komisije (EZ) br. 2799/1999 (2) utvrđuje iznos potpore za obrano mlijeko i obrano mlijeko u prahu namijenjeno hrani za životinje uzimajući u obzir čimbenike određene u članku 11. stavku 2. Uredbe (EZ) br. 1255/1999. S obzirom na rast tržišne cijene obranog mlijeka u prahu na unutarnjem tržištu te povećanje tržišnih cijena konkurentnih bjelančevina, smanjenje ponude obranog mlijeka u prahu i pozitivno stanje u vezi s cijenama teladi, iznos potpore treba utvrditi na nulu dok se postojeće stanje ne promijeni.
(2)
Uredbu (EZ) br. 2799/1999 treba stoga na odgovarajući način izmijeniti.
(3)
Upravljački odbor za mlijeko i mliječne proizvode nije dostavio svoje mišljenje u roku koji je odredio njegov predsjednik,
DONIJELA JE OVU UREDBU:
Članak 1.
U članku 7. Uredbe (EZ) br. 2799/1999 stavak 1. zamjenjuje se sljedećim:
„1. Potpora se utvrđuje na:
(a)
0,00 EUR na 100 kg obranog mlijeka s najmanjim udjelom bjelančevina od 35,6 % bezmasne suhe tvari;
(b)
0,00 EUR na 100 kg obranog mlijeka s najmanjim udjelom bjelančevina od 31,4 %, ali manjim od 35,6 % bezmasne suhe tvari;
(c)
0,00 EUR na 100 kg obranog mlijeka u prahu s najmanjim udjelom bjelančevina od 35,6 % bezmasne suhe tvari;
(d)
0,00 EUR na 100 kg obranog mlijeka u prahu s najmanjim udjelom bjelančevina od 31,4 %, ali manjim od 35,6 % bezmasne suhe tvari.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. listopada 2006.

Labels: 3
17
5
6